УТВЪРЖДАВАМ : 

                                                                              (Д. Панов- директор)
П Р А В И Л Н И К 

ЗА осигуряване на безопасни условия на възпитание, обучение и труд при 

ДГ   “ЗНАМЕ НА МИРА”- с.ЧИЛИК, общ.кърджали 

І.ОБЩИ ПОЛОЖЕНИЯ.
1.С този правилник се определят изискванията за осигуряване на безопасни условия на възпитание, обучение и труд.

2.Правилникът се отнася за всички участници в учебно-възпитателния процес и урежда техническите права и задължения по осигуряване и контролиране на безопасните условия за възпитание и труд.

ІІ.УСЛОВИЯ ЗА ПРОВЕЖДАНЕ НА ОБУЧЕНИЕТО.
1.При постъпване в детската градина децата, учителите, помощния персонал и родителите да се запознават с Инструкции на МОН за изискванията за безопасни условия на възпитание, обучение и труд от 05.07.1996 г. чл.5 и с правилника за осигуряване на безопасни условия на възпитание, обучение и труд в ДГ с.Чилик, както и с евакуационния план на детската градина.

2.Въвеждане на книга за Инструктаж на педагогическия и непедагогическия персонал на ДГ “Знаме на мира” с.Чилик.

3.В детската градина се организират и провеждат следните видове инструктажи:

а)Начален – при постъпване на работа;

б)Периодичен – най-малко на всеки три месеца по един път.

4.Регистрирането на проведените инструктажи става с личен надпис в книга за инструктажи.

5.При постъпване в детската градина, персоналът се подлага на задължителен медицински преглед, за да се установи, че са здрави и могат да извършват съответните видове труд без това да навреди на здравето им.

6.Забранено е да се оставят децата без надзор в групата. Наложително е да има непрекъснато присъствие на отговорно лице при децата.

7.Недопускане на игра с пособия и играчки, които биха създали опасност от наранявания на децата.

8.По време на разходка групата да се движи с придружител.

9.Избиране на подходящи места за разходка и игри.

10.Ползване на съоръженията и катерушките в двора от децата след оглед от учителката.

11.Да се следи за изправността на ел.уредите и всеки работещ с тях да е подробно инструктиран за начина на работа с тях,у при повреда своевременно да се уведомява Директора. При евентуална злополука, всеки инструктиран за безопасни условия на труд, носи отговорност лично.

12.Всички стълби в сградата да имат здрави перила. Прозорците да са обезопасени. При констатиране нередности, незабавно да се уведоми ръководството.

13.Всички учебно технически средства да се използват съобразно изискванията по безопасност и хигиена на труд.

ІІІ.САНИТАРНО-ХИГИЕННИ ИЗИСКВАНИЯ.
1.Помещенията в детската градина, както и на двора да се поддържат чисти.

2.Забранява се съхраняването и натрупването на материали и отпадъци по изходите за преминаване на хора.

3.Отпадъците да се съхраняват на определените и обозначените за това место.

4.За предотвратяване на електрозлополуки периодично да се проверява ел.инсталацията във всички помещения на територията на детската градина. При констатирани нередности незабавно да се уведомява ръководството, с цел осигуряване на безопасни условия на престой на децата в детската градина и опазване на тяхното здраве.

5.Тоководещите части, намиращи се на достъпна височина да бъдат добре изолирани и обезопасени.

6.Състоянието на изолацията и осигуреността на електроснабдяването да се проверяват два пъти годишно.

7.В помещенията, служещи за занимални на децата да се осигурява необходимата естествена светлина при заниманията на децата.

8.Подовете в помещенията на детската градина да се поддържат така, че да не са хлъзгави и да не се създават опасност за падане.

9.С цел предотвратяване на злополуки зимния сезон да се почистват стълбите, площадките и тротоарите около детската градина от сняг, а така също да се опесъчават.

10.Директорът на детската градина се задължава, координира и контролира изискванията по безопасни условия на труд, описани в тази програма.

11.В края на всяка учебна година на педагогическия съвет се анализира безопасността на възпитанието, обучението и труда в детската градина се приемат мерки за подобряването им, ако е необходимо.

ІV.ПРОТИВОПОЖАРНА ОХРАНА.
1.Местата на всяко противопожарно съоръжение е определено съгласно нормативни изисквания съгласувани с ПАБ.
2.Забранява се използването на противопожарното оборудване за други цели, освен по предназначение.

3.При провеждане на масови мероприятия в детската градина да се съблюдават всички изисквания по ПАБ.
4.Забранява се използването и използването на пиротехнически и други огнеопасни средства на територията на детската градина.

5.Всички горими отпадъци и смет да се изнасят своевременно.

6.Пътя и входовете към сградата да са освободени винаги от всякакви предмети, а зимата изчистени от сняг.

7.Изходите обозначени по евакуационен план да са точно обозначени, да е сигурно бързото им отваряне.

8.Всички противопожарни съоръжения да се поддържат винаги в готовност за употреба.

9.Забранявам ползването на ел.печки, котлони, бързовари и др. ел.нагреватели, прибори, уреди, телевизори, радиоапарати и др.

11.Да не се използват нестандартни предпазители в електрическите табла.

12.Строго забранявам пушенето на цигари в сградата на детската градина в двора и района около нея, а също и ползването на открит огън в детската градина и двора.

На основание чл.42 от Наредба №3 брой 54/97 година относно Пожарната безопасност при експлоатация на ел.инсталации, уреди и съоръжения.

